રાજ્ય સરકારે ફી નિયમનનો કાયદો લાગુ કર્યા બાદ પણ અનેક શાળામાં વાલીઓ સાથે ખરાબ વર્તન કરવામાં આવ્યું હોવાની વાત અવાર નવાર ઉપસ્થિત થતી હતી.આ દરમિયાન બાળકોના ભાવિ સાથે ચેડા પણ થાય તેવી ચિંતા ઉપસ્થિત થઇ હતી. આ મામલે શિક્ષણ વિભાગ નિષ્ફળ જતા કેટલાક વાલીઓએ શાળાઓ સામે બાળ આયોગમાં ફરિયાદ કરી હતી. આ સંદર્ભે પ્રથમ વખત બાળ આયોગ એકશનમાં આવ્યું છે. આ વખતે બાળ આયોગે જેજે 75 કલમ હેઠળ શાળાઓને નોટીસ આપી છે. જેમાં સૌથી વધુ નોટીસ વડોદરાની શાળાઓને મળી છે.આ કલમ હેઠળ જવાબદાર શાળા સંચાલકો સામે દંડ અને જેલની સજાની જોગવાઇ એમ બન્નેનો સમાવેશ થાય છે.